Ministerstvo vnútra Slovenskej republiky

CENTRUM PODPORY ŽILINA

Kuzmányho 26, 012 23 Žilina

Č. p. : CPZA-2023/004716-003

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Centrum podpory Žilina

Adresa: Kuzmányho 26, 012 23 Žilina

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Ing. Tomáš Horvát

Telefón: +421 961 40 5307

E-mail: [tomas.horvat2@minv.sk](mailto:tomas.horvat2@minv.sk)

URL zverejnenej zákazky: <https://josephine.proebiz.com/sk/tender/38085/summary>

### 

### II. Opis

Názov zákazky: Preprava ľudských pozostatkov a ľudských ostatkov, ktoré spadajú do kompetencie Krajského riaditeľstva Policajného zboru v Žiline a jemu podriadených útvarov a Okresného riaditeľstva Policajného zboru v Čadci a jemu podriadených útvarov na súdnu a súdno-lekársku pitvu.

Druh zákazky: služba

Spoločný slovník obstarávania (CPV): 98370000-7 Pohrebné a súvisiace službyRozdelenie predmetu zákazky na časti: nie

Hlavné miesto poskytovania služieb: Územný obvod Okresného riaditeľstva Policajného zboru v Čadci.

Termín splnenia zákazky: Doba trvania zákazky je do vyčerpania limitu 3 500,00 € bez DPH

Opis predmetu zákazky:

Preprava ľudských pozostatkov a ľudských ostatkov, ktoré sú predmetom trestného poriadku a spadajú do kompetencie Krajského riaditeľstva Policajného zboru v Žiline a jemu podriadených útvarov a Okresného riaditeľstva Policajného zboru v Čadci a jemu podradených útvarov na súdnu a súdno-lekársku pitvu.

Predmetom zákazky je ďalej prevoz ľudských pozostatkov a ľudských ostatkov na súdno-lekárske pracovisko, ktoré určí policajt konajúci vo veci a tiež z tohto pracoviska alebo zariadenia za účelom splnenia povinnosti ustanovenej v § 8 ods. 4 písm. h) zákona č. 131/2010 Z. z. o pohrebníctve v znení neskorších predpisov (ďalej len „zákon o pohrebníctve“) na objednávku policajných útvarov spadajúcich pod Okresné riaditeľstvo Policajného zboru v Čadci a Krajské riaditeľstvo Policajného zboru v Žiline. Jedná sa o prevoz a uloženie ľudských pozostatkov a ľudských ostatkov do prevádzky disponujúcej mraziacim zariadením vtedy, ak do 14 dní od vykonania súdnej pitvy alebo súdno-lekárskej pitvy nie je možné ľudské pozostatky pochovať v dôsledku konania orgánov činných v trestnom konaní.

Predmetom zákazky je aj prípad, keď poskytovateľ je privolaný na miesto činu a po jeho príchode obhliadajúci lekár zistí, že telo zosnulého nie je nutné prevážať na súdnu alebo súdno-lekársku pitvu. V takomto prípade službukonajúci policajt vystaví potvrdenie o mieste, kde bol poskytovateľ privolaný, kedy na miesto prišiel a kedy z miesta odišiel. Náklady, ktoré vzniknú poskytovateľovi pri takomto výjazde budú uhradené podľa platného cenníka uvedeného v uzatvorenej zmluve.

Zadávanie tejto zákazky bude predmetom vyhodnotenia a zmluvy.

### III. predpokladaná hodnota zákazky:

### Maximálna predpokladaná hodnota zákazky je 3500,- EUR bez DPH za celý predmet zákazky.

### IV. Administratívne informácie

Komunikácia a spôsob predkladania ponúk:

Komunikácia:

Verejný obstarávateľ bude pri komunikácií s uchádzačmi resp. záujemcami postupovať v zmysle § 20 zákona č. 343/2015 Z. z. o verejnom obstarávaní a o zmene a doplnení niektorých zákonov, prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com/> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídel systému <https://josephine.proebiz.com/> v položke „Knižnica manuálov a odkazov“

Cenové ponuky sa doručujú:

Uchádzači predložia svoje ponuky priamo do systému JOSEPHINE umiestnenom na webovej adrese <https://josephine.proebiz.com/> Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/> Pri vkladaní ponuky uchádzači postupujú nasledovne: dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“. V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému na mailovej adrese: [houston@proebiz.com](mailto:houston@proebiz.com) alebo na telefónnom čísle: +421 220 255 999.

Každá ponuka, ktorú verejný obstarávateľ príjme v lehote na predkladanie ponúk, v rámci systému JOSEPHINE bude prijatá na vyhodnotenie. Iné miesto na predloženie ponuky ako uvedené v tejto výzve, verejný obstarávateľ neuzná. Ponuky predložené po uplynutí lehoty na predloženie ponúk na predloženie ponúk (pri elektronickom podaní je rozhodujúci serverový čas verejného obstarávateľa), nebude zaradená do vyhodnotenia!

Použije sa elektronická aukcia: NIE

Lehota na predkladanie ponúk:

Dátum: 28.02.2023

Čas: 12:00 hod.

Kontaktná osoba pre verejné obstarávanie:

Ing. Tomáš Horvát

Telefón: +421 961 40 5307

E-mail: [tomas.horvat2@minv.sk](mailto:tomas.horvat2@minv.sk)

### V. Podmienky účasti

Verejný obstarávateľ požaduje predložiť:

1. Doklad o oprávnení poskytovať službu (živnostenské oprávnenie alebo výpis živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzačom na dodanie požadovaného predmetu zákazky – neoverená kópia.
2. Doklad – podpísaný a opečiatkovaný prevádzkový poriadok, schválený Regionálnym úradom verejného zdravotníctva s potvrdením o vybavení motorového vozidla s chladiacim zariadením.

### VI. Kritériá vyhodnotenia ponúk

Kritériom na vyhodnotenie ponúk je najnižšia cena ako súčet cien (bod 1. a bod 2. uvedený nižšie v tabuľke tejto výzvy) za prevoz zosnulého.

|  |  |  |  |
| --- | --- | --- | --- |
| Bod | Názov služby | Cena za úkon v € bez DPH | Cena za úkon v € s DPH (20%) |
| 1. | Cena za 1/km (z miesta výjazdu na miesto určenia) |  |  |
| 2. | Manipulácia so zosnulým |  |  |
| Použitie patologického prepravného vaku |  |  |
| Použitie chladiaceho boxu (cena za 1 hod.) |  |  |
| Použitie mraziaceho boxu (cena za 1 hod.) |  |  |
| Čakacia doba (cena za 1 hod.) |  |  |
| Iné náklady (uviesť) |  |  |
| Celkový súčet cien (bod 1+2) | |  |  |

* Ak uchádzač nie je platcom DPH, upozorní to označením: „NIE SOM PLATCOM DPH“ !

Cena služby musí byť stanovená v zmysle zákona č. 18/1996 Z. z. o cenách v znení neskorších predpisov. Celková cena uvedená v ponuke je sumou ceny za 1/km. a ceny za ostatné náklady (manipulácia so zosnulým, použitie patologického vaku a iné náklady).

Spôsob vyhodnotenia:

Víťazný uchádzač bude ten, ktorý bude mať najnižší celkový súčet cien (bod 1+2 v tabuľke) za prevoz zosnulého. V prípade rovnosti súčtu cien bude rozhodovať ponuka uchádzača s nižšou cenou za 1/km. prevoz z miesta výjazdu na miesto určenia. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

### Výsledkom verejného obstarávania bude zmluva na poskytnutie služieb, ktorá je predmetom zákazky.

### Doba trvania zákazky je do vyčerpania limitu < 3 500,- EUR bez DPH.

* Cenová ponuka ostáva v platnosti počas celej doby trvania zákazky – do vyčerpania limitu predpokladanej hodnoty zákazky a sú v nej zahrnuté všetky náklady poskytovateľa.
* Preddavok ani zálohová platba sa neposkytuje.
* Služba bude realizovaná po telefonickej výzve príslušného službukonajúceho policajta.
* Poskytovateľ zabezpečí prepravu ľudských pozostatkov a ľudských ostatkov nepretržite 24 hodín v pracovných dňoch, víkendov, v dňoch pracovného pokoja ako i sviatok. Za týmto účelom nahlási pohotovostnú službu na telefónnom čísle a kontaktnú osobu.
* Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po poskytnutí služieb na základe objednávky.

1. Platba za poskytnutú službu bude realizovaná na základe vystavených faktúr, ktoré poskytovateľ vystaví do 10 dní od vykonania služby s minimálne 30 dňovou dobou splatnosti.
2. Prílohou faktúry musí byť dodací list potvrdený oprávneným zástupcom objednávateľa.
3. V prípade, že faktúra nebude obsahovať náležitosti daňového dokladu, je objednávateľ oprávnený ju vrátiť poskytovateľovi na prepracovanie, resp. doplnenie. U takto opravenej (doplnenej) faktúry plynie nová lehota splatnosti od doručenia objednávateľovi.

### VIII: DOPLŇUJÚCE INFORMÁCIE:

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Žiline dňa 16. 02. 2023

JUDr. Milan Rebroš, PhD. v. r.

riaditeľ

Centra podpory Žilina